Kanbodiar genozidioa

Kanbodiar genozidioa Khmer Gorrien erregimen maoistak burututako genozidioa izan zen.Jackson, 1992: 219 Khmer Gorriak 1975 eta 1979 artean Kanputxea Demokratikoa deiturikoa gobernatu zuen alderdi politikoa izan zen, muturreko ezker erradikalaren ikusmoldeak zituena.

Pol Poten zuzendaritzapean, erregimenak maoismoaren eta estalinismoaren idealetan oinarritutako nekazaritza-eredu sozialista bat sortzea proposatu zuen. Bere politikaren ezaugarri nagusiak hiriguneetako biztanleen derrigorrez landatar bilakatzea, torturak, exekuzio masiboak, bortxazko lan orokortuak eta malnutrizioa izan ziren, herrialdeko biztanleriaren laurden baten bizitza kostatu zutenak.Etcheson, 2005: 119; Heuveline, 1998: 49-65 Kopuru zehatzetan, milioi eta erdi eta hiru milioi kanboar artean hil ziren.Frey, 2009: 83 Genozidioa Vietnamgo inbasioarekin amaitu zen.Mayersan, 2013: 182 20.000 hobi komun baino gehiago aurkitu dituzte, Heriotzaren Zelaiak izenekoetan.DeMello, 2013: 86 Hobi horien aurkikuntza nagusiak 1995 eta 1996 artean egin zituzten.Kohn, 2013: 256 

Pol Pot eta Khmer Gorriak Txinako Alderdi Komunistak eta Mao Zedongek berak babestu zituzten luzaroan. Uste da Khmer Gorrientzako kanpo-laguntzaren % 90 gutxienez Txinatik etorri zela, eta 1975ean soilik mila milioi estatubatuar dolar jaso zituela interesik gabeko laguntza ekonomiko eta militarrean. Khmerrek Txinako Iraultza Kulturalaren eragina izan zuten, eta "Maha Lout Ploh" ere hasi zen, Txinako Gosete Handian dozenaka milioi hildako eragin zituen "Aurrerako Jauzi Handia" kopiatuz. Khmer Gorrien helburu nagusia herrialdea garbitzea zen, Alemania Naziak saiatu zuenaren antzera, goragoko arraza bat sortzea edo, Khmer Gorrien buruzagi batek esan zuen bezala: «populazioaren garbiketa».Hannum, 1989: 88s Biktima gehienak khmer etniakoak zirenez, haien borreroen kasuan bezala, batzuetan prozesuari «autogenozidio» deitu izan zaio.Vallvé Bermejo, 2005: 102

2001eko urtarrilaren 2an, Kanbodiako gobernuak Khmer Gorrien agintari kopuru mugatu bat epaitzeko legeria onartu zuen. Epaiketak 2009ko otsailaren 17an hasi ziren.Mendes, 2011: 13 2014ko abuztuaren 7an, Nuon Chea eta Khieu Samphan erruduntzat jo zituzten eta biziarteko kartzela zigorra ezarri zieten gizateriaren aurkako krimenengatik.

 Erreferentziak 

 Kanpo estekak 

Kategoria:Kanbodiako historia
Kategoria:1970eko hamarkada
Kategoria:Genozidioa
Kategoria:Budisten aurkako jazarpena
Kategoria:Kristauen aurkako jazarpena
Kategoria:Musulmanen aurkako jazarpena
Kategoria:Antiintelektualismoa